გაულაშ სფერო

გაულაშ სფერო — ტერიტორია სახენწჷფო ხურგეფიშ გალე, ნამუშათ თე სახენწჷფო კულტურულ, ეკონომიკურ, ოურდუმე ვარ-და პოლიტიკურ გაულას ახორციელენსჷნ.

თეჯგურა გაულა შხირას მერხილი რე სახენწჷფოეფოშქაშე მორაგადაფით, მარა გაულაშ ღვენა შილებე თეჯგურა აპიჯალა-მორაგადაფიშ უმუშო (ლიბუ ჭყანაშ კონცეფცია). თეშ მოხ, სახენწჷფოეფს დო ქიანეფს შქას ფორმალური რსხუ უციოთ ვა შანენს, ნამჷ-და ართი სახენწჷფო ვარ-და ქიანა მაჟირაშ გაულაშ სფერო ორდასჷნ. 

კანკალეშა ართი სახენწჷფო ვარ-და ქიანა ჟირ ზოხოიან გაულაშ სფეროთ რე გორთილი. კოლონიურ ბორჯის ირანი დო ტაილანდი, გოართოიანაფილ ომაფეშ/რუსეთიშ დო გოართოიანაფილ ომაფეშ/საფრანგეთიშ იმპერიეიშ შქას იდვალიაფჷდეს, წჷმარინუნდეს ბუფერულ სახენწჷფოს, ნამუეფჷთ იმპერიულ სახენწჷოეფს შქას გაულაშ სფეროეფო რდეს გორთილი.